Két focicsapat össze akarja hasonlítani,
melyik csapatnak ment el több szurkolója
a legutóbbi meccsükre.
A Videoton meccsén
12 896 szurkoló volt.
A Dunaújváros meccsét
12 901 szurkoló nézte meg.
Melyik csapat mérkőzésén volt több látogató?
Állítsd meg a videót, nézd meg, boldogulsz-e egyedül!
Rendben, akkor csináljuk meg együtt.
Nézzük a Videotont.
Az van megadva, hogy ott
12 896-an voltak kinn.
Nem véletlen, hogy ilyen szellősen írom le.
A Dunaújváros meccsére
12901-en voltak kíváncsiak.
Én úgy szoktam összehasonlítani a számokat,
hogy veszem a legnagyobb helyi értéket,
és az ott álló számjegyeket hasonlítom össze először.
Lássuk csak.
Mindkét számban egy tízezres van.
Itt is, ott is egyes áll a 10 000-es helyi értéken.
Az ezres helyi értéken is megegyeznek a számok,
de amikor a százasokhoz érünk,
a Dunaújváros csapatának több százasa van,
mint a Videotonnak.
Az már érdektelen, mi van a tízes, vagy az egyes helyi értéken,
ha az egyik helyen több a százas.
Ezért a Dunaújváros száma nagyobb.
Kinek volt több szurkolója a meccsen?
A Dunaújvárosnak.
Elmondom még egyszer.
A legnagyobb helyi értékkel kezdtem, a tízezresekkel.
Az itt álló számjegyek megegyeztek.
Akkor vettem a következőt.
Az is egyforma volt.
Megint léptem egyet jobbra,
és a Dunaújváros számában több százas volt.
Ez alapján tudom, hogy a Dunaújvárosnak
több szurkolója volt ezen a meccsen, mint a Videotonnak.
Úgy is írhatom, hogy
12 901 > 12 896.
Észben tartjuk,
hogy a nagyobb, mint jel
mindig a nagyobb szám felé nyílik.
Akár úgy is gondolkodhatunk,
hogy egyszerűen számolunk tovább,
12 896, 12 897,
12 898,
12 899,
12 900
és 12 901.
Akkor most csináljunk meg egy másikat.
Ez a táblázat az állatkert néhány állatának a tömegét mutatja.
Tedd növekvő sorrendbe az állatokat a tömegük szerint.
A legkönnyebbnek kell a lista elején lennie.
Itt van a táblázat,
megadtak három állatot.
Ha a Khan Akadémyn kapsz ilyen feladatot,
rá tudsz kattintani, és el tudod mozdítani ezeket,
de én csak simán idemásoltam.
Hát akkor nézzük csak ezeket a tömegeket!
Kövessük az előző módszert!
Tudod mit? Állítsd meg a videót,
és próbáld meg egyedül!
Rendben. Először vegyük az ezres helyi értéket!
Emlékszel, mindig a legnagyobb helyi értékkel kezdjük.
Tehát az ezresek,
mindenütt pont 2 ezres van.
Továbblépünk a százas helyi értékre.
A jegesmedve és a krokodil tömegében
2 százas van, de a zsiráféban csak 1.
Tehát a zsiráf a legkönnyebb.
Növekvő sorrendbe rendezünk.
A zsiráfnál a legkevesebb a százas.
Mindenütt ugyanannyi ezres van,
ezért eggyel jobbra léptünk, a százas helyi értékre,
és a zsiráf tömegében van a legkevesebb százas.
Ezért a zsiráf a legkönnyebb.
Akkor most döntenünk kell
a jegesmedve és a krokodil között.
Az ezresek megegyeznek,
és ugyanannyi a százasok száma is,
és még a tízesek is egyformák, de nézd,
a jegesmedvénél az egyesek száma nagyobb, mint a krokodilnál.
A jegesmedve nehezebb,
ezért a krokodil a következő,
a második legnehezebb, vagy a második legkönnyebb.
A legnehezebb pedig a jegesmedve.
A jegesmedve.
Megint ugyanazt csináltuk.
A legnagyobb helyi értékkel kezdtük, összehasonlítottuk a számjegyeket.
Ott nem volt eltérés.
Aztán vettük a következőt.
Itt már találtunk különbséget,
tehát ez legkönnyebb.
Utána már nem számít,
mi van a tízes és az egyes helyi értéken,
mert kevesebb a százas, mint ezeknél.
Tehát az állatok tömege növekvő sorrendben:
a zsiráf a legkönnyebb,
utána a krokodil,
és utolsónak marad a jegesmedve.
Tulajdonképpen csak ki kell cserélni
ezt a kettőt itt.
Csináljunk meg még egyet!
Ez jó játék.
Kicsit lejjebb görgetek.
Most is állítsd meg a videót,
és nézd meg, megy-e egyedül.
A táblázat egy képzeletbeli bolygó óriás hegyeinek
magasságát mutatja
Aranka a Csúcs-hegy
magasságát szeretné megbecsülni.
Tudja, hogy magasabb a Gránit-hegynél,
de alacsonyabb, mint az Érces-hegy.
Tehát a magassága az Érces-hegy és a Gránit-hegy között van.
Valahol itt.
Magasabb a Gránit-hegynél,
de nem éri el az Érces-hegy magasságát.
Rendben.
Írj be egy lehetséges értéket a Csúcs-hegy magasságára.
Egész számot válassz!
Olyan számot kell találni,
ami nagyobb, mint 14 428,
és kisebb, mint 14 400.
Az is egy lehetőség, hogy egyszerűen csak
hozzáadunk egyet a Gránit-hegy magasságához.
Lehet akár 14 429 is.
Így magasabb lenne a Gránit-hegynél,
de nem érné el az Érces-hegy magasságát.
Több egyes van benne, mint a Gránit-hegy magasságában,
de minden más megegyezik,
és kevesebb százas van benne, mint az Érces-hegy magasságában.
Ezért ez is egy lehetséges megoldás.
Odaírhatunk 14 429-et.
De írhatunk 14 430-at is,
vagy akármit
egészen 14 499-ig.
Egész számot kell beírni.
Ezek közül bármelyik elfogadható lenne.